Ο **Γεώργιος Ζάννος** (1936 – 2008) ήταν Έλληνας διεθνής παίκτης καλαθοσφαίρισης (θέση φορ, σέντερ, ύψος 1,90) και προπονητής. Γεννήθηκε στην Αθήνα το 1936, με καταγωγή την Αθήνα, και πέθανε το 2008 (τα τελευταία πέντε χρόνια της ζωής του ταλαιπωρήθηκε σοβαρά λόγω της αυτοάνοσης ασθένειας «νόσος κινητικού νευρώνα» που τον οδήγησε στον θάνατο μετά από πλήρη παράλυση).

Βιογραφικά στοιχεία
-------------------

Το 1959 αποφοίτησε από το Πάντειον Πανεπιστήμιο και είχε άριστη γνώση γαλλικών (Superieur I, Institut Français d'Athènes) και καλή γνώση αγγλικών. Όταν τελείωσε τις σπουδές του μετά από διαγωνισμό προσλήφθηκε στο Υπουργείο Οικονομικών όπου επί πολλά χρόνια διετέλεσε Διευθυντής και Οικονομικός Επιθεωρητής του Υπουργείου.

Γιώργος Ζάννος - δημοσίευμαΕφημερίδα Παναθηναϊκά ΝΕΑ (αρ.φύλλου 32, 1962) *Οι άσσοι του μπάσκετ μας ΓΙΩΡ.ΖΑΝΝΟΣ: 27 φορές διεθνής της πολιτικής και των ενόπλων*
Σπορτιγκ και Ολυμπιακός ισόβαθμοι ύστερα από 18 αγώνεςΕφημερίδα Αθλητικά Χρονικά (τεύχος 10, Ιούλιος 1957) *Πρωτάθλημα χωρίς πρωταθλητή: Σπόρτιγκ και Ολυμπιακός ισόβαθμοι ύστερα από 18 αγώνες*Από το 1951 μέχρι το 1957 έπαιζε στον Τρίτωνα. Από το 1958 μέχρι το 1963 στον Παναθηναϊκό. Επίσης αγωνίστηκε: 1956-1961: στην Εθνική Ελλάδος και στην Εθνική Ενόπλων Δυνάμεων, 1960-1962: Εθνική Ελλάδος, Πρωτάθλημα Ευρώπης, 1962: Τουρνέ Παναθηναϊκού στη Νότια Αφρική και 1962-1963: Πρωτάθλημα Πρωταθλητριών Ευρώπης (1963 Παναθηναϊκός- Ρεάλ Μαδρίτης).

(Πανελλήνιο πρωτάθλημα καλαθοσφαίρισης ανδρών 1961-1962, Πανελλήνιο πρωτάθλημα καλαθοσφαίρισης ανδρών 1960-1961)

27 φορές διεθνής (βλ. φώτο 1) και τρίτος σκόρερ το 1957 (βλ. φώτο 2).

Διετέλεσε σε διάφορες ομάδες προπονητής Τρίτων, Ηλυσιακός, Αρίων, Ν.Ο.Σαρωνίδας, Σχολή Υπαξιωματικών Χωροφυλακής και προπονητής της ομάδας μπάσκετ της Ελληνικής Χωροφυλακής έως το 1982 (κατά τη διάρκεια της θητείας του ως προπονητής η Χωροφυλακή κέρδισε την πρώτη θέση δύο φορές στα πρωταθλήματα Ενόπλων Δυνάμεων ενώ στα υπόλοιπα πήρε τη δεύτερη και τρίτη θέση).

Είναι ιδρυτικό μέλος του Συνδέσμου Ελλήνων Προπονητών Καλαθοσφαίρισης (Σ.Ε.Π.Κ, ίδρυση 1971, 21 ιδρυτικά μέλη) και ιδρυτικό μέλος του Συλλόγου Παλαιμάχων Αθλητών Καλαθοσφαίρισης (ΣΠΑΚΕ, ίδρυση 2006, 32 ιδρυτικά μέλη).

Εχει τιμηθεί για τη συμβολή του στο μπάσκετ το 1983 από την Ελληνική Ομοσπονδία Καλαθοσφαίρισης (ΕΟΚ) και το 2007 από το ΣΠΑΚΕ.

Στην αρθρογραφία αναφέρεται ως αριστοκράτης των καλαθιών και ως ψηλό «θηρίο» χαμηλών τόνων .

Παραπομπές
----------

1. ↑  «Οι αιώνιοι του... μισού αιώνα!». *- Ε.Σ.Α.Κ.Ε*. Ανακτήθηκε στις 7 Ιουλίου 2020.
2. ↑  ««Πράσινο» ταξίδι 49 ετών... | κοσμικα, opinions | womenonly.gr». *www.womenonly.gr*. Ανακτήθηκε στις 7 Ιουλίου 2020. [*νεκρός σύνδεσμος*]
3. ↑  Σκουντής, Βασίλης (30 Ιανουαρίου 2017). «Αιωνία τους η …. μάχη».
4. ↑  ΣΥΝΟΔΙΝΟΣ, Αναρτήθηκε από ΘΕΟΔΩΡΟΣ. «ΣΥΛΛΟΓΟΣ ΠΑΛΑΙΜΑΧΩΝ ΑΘΛΗΤΩΝ ΠΑΝΑΘΗΝΑΪΚΟΥ Α.Ο». Ανακτήθηκε στις 7 Ιουλίου 2020.
5. ↑  «Οι Ομάδες του Μπάσκετ από το 1921 έως το 2007 | ΣΥΛΛΟΓΟΣ ΠΑΛΑΙΜΑΧΩΝ ΑΘΛΗΤΩΝ ΤΟΥ ΠΑΝΑΘΗΝΑΙΚΟΥ». Ανακτήθηκε στις 7 Ιουλίου 2020.
6. ↑  «Χουάν Κάρλος και Σοφία στον «Τάφο» - Έτσι γιόρταζε ο Παναθηναϊκός!». *iNewsgr.com*. Ανακτήθηκε στις 7 Ιουλίου 2020. [*νεκρός σύνδεσμος*]
7. ↑  «ΚΕΝΤΗΜΑ M1: ἎΛἩ-ιιι. υ.μ.κ,. - PDF Free Download». *docplayer.gr*. Ανακτήθηκε στις 7 Ιουλίου 2020.
8. ↑  «Μπάσκετ». *Επιθεώρησις Χωροφυλακής* (72): 713. Δεκέμβριος 1973.
9. ↑  Σκλαβουνάκης, Αγγελος (30 Ιουνίου 2014). «H προσφορά του Γιώργου Ζάννου». [*νεκρός σύνδεσμος*]
10. ↑  Λιβέρης, Γιώργος (22 Φεβρουαρίου 2014). «Μάικ Στεργιάδης Ο πρώτος προπονητής της Εθνικής Ομάδας του μπάσκετ σε μία μακρά ιστορία 80 χρόνων».
11. ↑  «Ψηλό «θηρίο» χαμηλών τόνων: Ο Γιώργος Ζάννος από τους καλύτερους ριμπάουντερ στις αρχές της δεκαετίας του ’60». *Παναθηναϊκό Τριφύλλι* (45): 68-70. Ιανουάριος 2003.

Εξωτερικές συνδέσεις
--------------------

* 
* 
* 
*